text: [{"text_idx": "#000003", "text": "Emreets fi Bahreeyn hariiroo dhoksaan Israa\u2019el waliin tolfatanii turan ifatti labsan"}, {"text_idx": "#000004", "text": "Emreets fi Bahreeyn Kiibxata kaleessaa September 16, 2020, Washington DC keessatti hariiroo Israa\u2019el waliin dhoksaan tolfatanii ifattti labsan. Sirna addaa Prezdaantiin Ameerikaa Donald Trump qopheesse kana irratti muummichi ministeera Israa\u2019el Benjamiin Netaaniyaahuu fi ministeeronni haajaa alaa Emreet fi Bahreeyn argamuun, sanadii qophaahe irratti mallatteessanii jiru.Emreets August dabre Israa\u2019el waliin hariiroo uumuu eega labsitee booda, Falasxiin fi Turkiyaa dabalatee biyyoonni Islaamaa muraasni labsiin Abu-Dabii kun \u201cgantummaadha\u201djechuun ifatti balaaleffataa jiru. Haata\u2019u malee Gamtaan Biyyoota Arabaa torbee dabre keessa walgahii geggeesseen Emreets osoo hin balaaleffattin kan bira dabre yoo tahu, kanuma hordofuun Bahreeynillee Israa\u2019el waliin hariiroo jalqabuuf murteessite. Haaluma kanaanbiyyoonni lamaan guyyaa kaleessaa hariiroo dhoksaan Israa\u2019el waliin tolfatanii turan ifatti labsan.Haata\u2019u malee dhaabbileen Falasxiin ibsa tokkummaan baasaniin, Bahreeyn fi Emreets ummata Falasxiin irratti gocha gantummaa raawwatan jechuun balaaleffatan.Ministeerri dhimma Hawaasummaa Bulchiinsa Falasxiin Ahmad Majdalani Aljaziiraaf yaada kenneen, marii biyyoonni Arabaa Israa\u2019el waliin geggeessaa turan kana mootummaa Falasxiin kanaan dura gonkuma kan hin dhagayin tahuu ibsuun, yeroo qabsoon Falasxiin sadarkaa murteessaa irra gahe kanatti biyyoonni Arabaa ummata Falasxiin gananii Israa\u2019el waliin hariiroo uumuun nu ajaa\u2019ibsiisee jira\u201djedhe.Walii galtee kaleessaa kanaan Bahreeyn, Emreet aanuun biyyoota galoo galaana Arabiyaa jahan jiddu biyya lammataa Israa\u2019el waliin hariiroo tolfatte taatee jirti. Biyyoonni Arabaa kanaan dura Israa\u2019el waliin hariiroo qaban Masri fi Urdun qofa turan.Falasxiinonni akka jedhanitti gochi Emreets fi Bahreeyn kan isaan gaddisiise tahus, qabsoo walabummaa fi bilisummaa Falasxiin taakkuu takkallee kan ofduuba deebisu akka hin taane beeksisan.Walii galtee kana booda halkan edaa xiyyaaronni waraana Israa\u2019el magaalaa Gazzaa kan haleelaa bulan tahuus odeeyfannoon ni addeessa."}, {"text_idx": "#000012", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]